BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 Pr 168079 24  Pr 

Bijeljina, 28.05.2025.godine

Osnovni sud u Bijeljini po sudiji Dragoljubu Đuriću, uz sudjelovanje Božić Dragice kao zapisničara, u prekršajnom postupku protiv okrivljenog U.D. sina ... iz G. broj 98, zbog prekršaja iz člana  8. i 12. stav 1.  Zakona o javnom redu i miru  („Službeni glasnik Republike Srpske“, broj: 11/15 i 58/19),  nakon usmenog i javnog  pretresa održanog 28.05.2025.  godine u prisustvu  S.G. – predstavnika Policijske stanice B. II, kao  podnosioca zahtjeva za pokretanje prekršajnog postupka, na osnovu člana 110, 111, i 199. tačka 2) Zakona o prekršajima Republike Srpske („Službeni glasnik Republike Srpske“, broj: 63/14,110/16,110/16 i 90/23), dana   28.05.2025. godine, d o n o s i 
RJEŠENJE

Okrivljeni: U.D. sin ..., rođen ... .godine, nastanjen u G. završio osnovnu školu, oženjen, otac dvoje djece, lošeg imovnog stanja, penzioner, prekršajno kažnjavan, državljanin RS BiH, JMBG ...
na osnovu člana 199. tačka 2) Zakona o prekršajima Republike Srpske
OSLOBAĐA 
SE  ODGOVORNOSTI
Da je dana  30.09.2024. godine oko 11:00 časova u G., na broju..., ispred ulazne kapije u dvorište E.M. narušio javni red i mir bezobzirnim ponašanjem i grubim vrijeđanjem na taj način što se E.M. obratio riječima: „Stani mamu ti jebem“, što je kod E.M. izazvalo osjećanje fizičke ugroženosti i uznemirenosti, nakon čega je fizički napao E.M na ulasku u dvorište i udario je belegijom u predjelu nosa a takođe oko 12:00 časova na istom mjestu narušio javni red i mir bezobzirnim ponašanjem i grubim vrijeđanjem na taj način što je P.D. obratio riječima:“Jebem li ti majku, šta hoćeš sad ti“, što je kod P.D. i E.M. izazvalo osjećanje fizičke ugroženosti i uznemirenosti a potom je P.D. fizički napao na taj način što ju je pljunuo a zatim gurnuo te je pala na ogradu,  čime bi  počinio po dva  prekršaja iz člana 8. i 12. stav 1.  Zakona o javnom redu i miru  („Službeni glasnik Republike Srpske“, broj: 11/15 i 58/19),  jer nije dokazano da je  počinio prekršaje koji mu se stavljaju na teret .
Troškovi prekršajnog postupka na osnovu člana 97. stav 1. i 100. stav 1. te člana 96. stav 2. tačka e) Zakona o krivičnom postupku Republike Srpske  („Službeni glasnik Republike Srpske“, broj: 53/12, 91/17, 66/18 i 15/21) a u vezi sa članom 105 stav 3.  Zakona o prekršajima Republike Srpske („Službeni glasnik Republike Srpske“ broj: 63/14,110/16,100/17 i 90/23),  padaju na teret budžeta.
O b r a z l o ž e n j e
Policijska stanica  B. II, zahtjevom broj 15-01/1-2-211-30-1537/24 od 13.11.2024.godine  pokrenula je prekršajni postupak protiv okrivljenog U.D. sina ... iz G., zbog prekršaja navedenih u izreci ovog rješenja.

Postupajući po zahtjevu ovaj sud je dana  28.05.2025. godine održao usmeni i javni pretres na kome je predstavnik  ovlaštenog organa  ostao pri zahtjevu za pokretanje prekršajnog postupka.
Na pomenutom usmenom pretresu okrivljeni  je negirao  odgovornost za prekršaje koji mu se stavljaju na teret. U odbrani je  izjavio da nisu tačni navodi iz zahtjeva za pokretanje prekršajnog postupka  da je počinio prekršaje koji mu se stavljaju na teret.  
Obzirom na prednje  na prijedlog ovlaštenog organa na usmenom pretresu izvedeni su materijalni dokazi tj. uvid i čitanje službene zabilješke Policijske stanice B. II broj 15-01/1-2-052.7-2297/24 od 30.09.2024.godine te zapisnika o prikupljanju obavještenja od oštećenog broj 15-01/-2-737/24 od 30.09.2024.godine i broj 15-01/-2-736/24 od 30.09.2024.godine.
Analizom izvedenih dokaza pojedinačno te u odnosu na navode optužbe i odbrane ovaj sud je utvrdio da u postupku nije dokazano da je okrivljeni van svake razumne sumnje počinio prekršaje iz člana 8. i 12. stav 1. Zakona o javnom redu i miru,  koji joj  se stavljaju na teret a radi sledećih razloga.

 Naime, imajući uvidu da je  okrivljeni negirao  odgovornost za prekršaje koji mu  se stavljaju na teret, sud je analizirajući izvedene materijalne dokaze,  utvrdio  da na  istim  ne može zasnovati odluku a obzirom da se radi o posrednim dokazima  tj. da su u pomenutoj službenoj zabiljšci Policijske stanice B. II  a takođe i pomenutim zapisnicima o prikupljanju obavještenja od oštećenog navedeni iskazi navodno oštećenih E.M. i P.D. dati policiji bez procesnih garancija pri čemu ovlašteni organ, na kome je shodno članu 164. stav 7. Zakon o prekršajima Republike Srpske teret dokazivanja, nije na usmenom pretresu u svojstvu svjedoka obezbjedio prisustvo pomenutih navodno oštećenih lica kao  očevidaca događaja.Takođe sud zapaža da je u pomenutoj službenoj zabilješci konstatovano da je okrivljeni navodno oštećene vrijeđao i fizički napao u dijelu zajedničkog dvorišta mada iz sadržine iskaza  navodno oštećenih proizilazi da su navodni prekršaji od strane okrivljenog počinjeni na ulazu u dvorište E.M. a što ukazuje na postojanje sumnje da li se shodno članu 2. Zakona o javnom redu i miru radi o prekršaju iz pomenutog Zakona, a obzirom na mjesto činjenja prekršaja.
Obzirom na prednje te da u postupku nije bilo drugih dokaza koji bi sa sigurnošću upućivali na to da je okrivljeni kritične prilike preduzeo  radnje navedene u zahtjevu za pokretanje prekršajnog postupka, odnosno da je  preduzetim radnjama ostvario obilježja prekršaja koji mu se stavljaju na teret, sud je usljed nedostatka dokaza, utvrdio da nije dokazano da je okrivljeni počinio prekršaje za koje je protiv njega podnesen zahtjev  te ga je na osnovu člana 199. tačka 2. Zakona o prekršajima Republike Srpske, oslobodio  odgovornosti.  

Sud je na osnovu  člana 97. stav 1. i člana  100. stav 1. a u vezi sa članom 96. stav 2. tačka e) Zakona o krivičnom postupku Republike Srpske  („Službeni glasnik Republike Srpske“, broj: 53/12,91/17,66/18 i 15/21), a u vezi sa članom 105. stav 3. Zakona o prekršajima Republike Srpske, odlučio da troškovi prekršajnog postupka padaju na teret budžeta a obzirom da je okrivljeni oslobođen odgovornosti.
POUKA O PRAVNOM LIJEKU:
Protiv ovog rješenja može se izjaviti žalba Okružnom sudu u Bijeljini u roku od 8 (osam) dana od dana prijema rješenja. Žalba se dostavlja u dvije kopije i podnosi se putem ovog suda.

                                                                                                              Sudija         

                                                                                                                       Dragoljub Đurić

